钦定古今图书集成/理学汇编/学行典/第176卷 > 储漧
## 钦定古今图书集成/理学汇编/学行典/第176卷 > 储漧

按《宜兴县志》：“‘储漧，字刚夫，改字康夫。少为诸生有声。
及学于钱一本，遂弃举业，专心学道，人以为迂。独浙
江章正宸一见执弟子礼。直指使祁彪佳闻其贤，请
见不得，欲索所著书荐于朝，漧以疾辞，乃表其门曰
理学真儒’。所著有《易疑》《春秋属比直书》数十卷，藏于
家。生平好静坐，不耐俗纷。读性理至天地混辟，一气
涣然有得自是人我无间，处喧不乱”云。嗣子秬，字二
禾，克绍家学，绰有父风。著《周易集义》，识者称之。